भोपाल. ‘अपनी कमजोरी को ताकत बनाएं। क्योंकि जब यहां से बाहर जाएंगे, तो खुद को प्रूव करना होगा।’ यह बातें मध्यप्रदेश नाट्य विद्यालय के स्टूडेंटस को एक्टिंग वर्कशॉप के दौरान फिल्म अभिनेता गोविंद नामदेव ने कहीं।
वर्कशॉप के पहले दिन गोविंद नामदेव ने कहा कि जब आप कोई संवाद बोलें, तब आपका उच्चारण साफ होना चाहिए। एक्टर को दोबारा कहने की जरूरत नहीं पड़नी चाहिए। वर्कशॉप में ऋचा तिवारी ने बताया कि पर्पल कुर्ते को पाने के लिए मैंने कॉलेज में नुक्कड़ नाटक ग्रुप जॉइन किया। मुझे पर्पल कलर बेहद पसंद है। वो शौक मुझे ड्रामा स्कूल तक ले आया। ऐसे ही कई दिलचस्प किस्से स्टूडेंट्स ने शेयर किए।
मैं सबसे फिसड्डी स्टूडेंट था
गोविंद नामदेव ने बताया, "एक्टिंंग वर्कशॉप को लेकर सिस्टम बनाया है। इसमें मिनिमम टाइम में मैक्सिमम सिखाया जा सके। 10 दिन की वर्कशॉप में पहला राउंड इंट्रोडक्शन का है। इसमें हर विद्यार्थी को मिनिमम 3 मिनट बोलने को दिया है। जब स्टूडेंटस बोलते हैं तब हम उनका आईक्यू, वॉइस क्वालिटी, उच्चारण, समझ, डेप्थ देखते हैं।
उस हिसाब से उनका एक्सपीरियंस कितना है। क्या कमी है। उसे दूर करने के लिए विभिन्न एक्सरसाइज कराई जाएगी। मैं एनएसडी में इन सब स्थितियों से गुजरा हूं। तब मेरी आवाज बहुत खराब थी। एक्टिंग को लेकर समझ ज्यादा नहीं थी। उस वक्त अनुपम खेर जैसे दिग्गज लोग थे मेरे बैच में। उस वक्त लगा कि मैं सबसे फिसड्डी हूं। उसके बाद मैंने खूब मेहनत की।'
hin_Deva hin_Deva hin_Deva hin_Deva hin_Deva